ཝང་ལུ་ཞུང་གིས་ཁ་ཡག་སེམས་བཟང་བྱེད་ཁུལ་གྱིས་དོན་གྱི་བོད་འདི་རྒྱ་ནག་ནང་དུ་གང་མགྱོགས་འཐིམས་སུ་འཇུག་རྒྱུ་དེ་རེད།རྒྱ་ནག་དམར་གཞུང་དང་ཝང་ཞུང་བར་མི་མཐུན་ས་ནི་ཐབས་ལམ་མི་འདྲ་བ་ལས་མཐའ་ཐུག་གི་དམིགས་ཡུལ་གཅིག་པ་རེད།དེ་སྔོན་བོད་ཀྱི་གནས་སྟངས་འདི་ཉེན་ཁ་ཆེས་བས་རྒྱ་གཞུང་གིས་སྣང་མེད་མ་བཞག་པ་བོད་ཀྱི་གྲོང་གསེབ་ཁག་ཏུ་རྒྱ་མི་མང་དུ་གནས་སྤོ་བྱེད་དགོས་ཚུལ་གྱི་བསམ་ཚུལ་སྤྲད།ད་ལྟ་བོད་ཀྱི་རང་ལུས་མེ་སྲེགས་ལ་བོད་པ་རང་ཉིད་དང་རྒྱ་སྤྱིའི་ཚོགས་ཧ་ལས་ནས་རྒྱབ་སྐྱོར་ཤུགས་ཆེ་དང་ཆེ་རུ་འགྲོ་སྐབས་དེ་ལྟར་བྱས་ན་མི་ཚེ་འཕྲོ་བརླགས་ཡིན་ཚུལ་བཤད་པ་མ་ཟད་གནས་ཚུལ་དེས་རྒྱ་གཞུང་ནམ་ཡང་འགྱུར་བ་འགྲོ་མི་སྲིད་ཟེར་ནས་མགོ་སྐོར་བཏང་།བོད་དང་རྒྱལ་སྤྱིའི་སྤྱི་ཚོགས་བོད་དོན་གྱི་སྒང་དུ་རྒྱབ་སྐྱོར་སྔ་ལས་ཤུགས་ཆེ་ཕྱིན་ཚེ་ཅིས་ཕྱིར་རྒྱ་ནག་ལ་འགྱུར་བ་མི་འགྲོ།རྒྱ་ནག་ཀྱང་རྒྱལ་སྤྱིའི་སྤྱི་ཚོགས་ཀྱི་ཆ་ཤས་ཡིན་པའ་རྒྱལ་སྤྱིའི་འགྱུར་བ་འགྲོ་ན་རྒྱ་ནག་ལ་ཅེས་ཕྱིར་མི་འགྲོ།ང་ཚོའི་མི་རིགས་ཀྱི་ཐོབ་ཐང་བཞག་ནས་ལུང་ཚན་གྱི་ཐོབ་ཐང་རྩོད་དགོས་རེད།དེ་ལྟར་བྱས་ན་བོད་མི་རྣམས་གཅིག་སྒྲིལ་ཅི་ལྟར་འོང་།ལུང་ཚན་ཙམ་འཚོ་བ་རེ་ཟུང་གི་ཐོབ་ཐང་མ་དགོས་ས་ཡ་དྲུག་གི་ཐོབ་ཐང་རྩོད་མ་རྒྱ་གཞུང་མཁྲེགས་ནས་མཁྲེགས་སུ་འགྲོ་ན་ཅིས་ཕྱིར་ལུང་ཚན་ཞེ་བྲག་པ་དང་མི་སྒེར་བ་ཞིག་ཐོབ་ཐང་ལ་འདོད་རྔམ་ཅན་གྱི་གཞུང་འདིས་ཉན་སྲིད་དམ།མགོ་སྐོར་མ་བཏང་།ང་ཚོས་མི་ཉན་པའང་ཤེས་ཡོད།